Սառա Միշել Գելար

Սառա Միշել Գելար (անգլ.՝ Sarah Michelle Gellar, ապրիլի 14, 1977(1977-04-14), Նյու Յորք, Նյու Յորք, ԱՄՆ), ամերիկացի դերասանուհի, պրոդյուսեր։ Հանդիսատեսին հայտնի է «Պարզապես անզուգական է», «Դաժան խաղեր» ֆիլմերից և «Բաֆֆի՝ վամպիրներին բնաջնջողը» հեռուստասերիալում խաղացած Բաֆֆի Սամերսի դերով։ Նրա ձայնով է խոսում «Մոխրոտիկի նոր արկածները» մուլտֆիլմի գլխավոր հերոսուհի Էլլան։


== Կենսագրություն ==


=== Վաղ տարիներ ===
Ծնվել է 1977 թվականի ապրիլի 14-ին Նյու Յորք քաղաքում։ Ռոզելիների ընտանիքում միակ դուստրն էր։ Սառայի երկու ծնողներն էլ հրեաներ են։ Սառա Միշելի խոսքով՝ նա չի պատկանում որևէ կրոնի կամ դավանանքի։ Հեռուստատեսությունում առաջնաելույթ է ունեցել չորս տարեկան հասակում։ 1984 թվականին նրա ծնողները ամուսնալուծվել են և Սառա Միշելը մնացել է մոր հետ։ Ապրել է Նյու Յորքում՝ Վերին Իստ Սայդում։ Հաճախել է Columbia Grammar & Preparatory School և մասնագիտական դպրոց։


=== Կարիերա ===
Գելարն առավել հայտնի է դարձել իննսունականների երկրորդ կեսին խաղացած դեռահասների դերերի շնորհիվ։ Առաջին անգամ հայտնի է դարձել «Իմ բոլոր երեխաները» սերիալում հերոսուհի Սյուզան Լուչիի բանսարկու դստեր դերի շնորհիվ։ 1995 թվականին սկսնակ դերասաններ կատեգորիայում արժանացել է «Էմմի» ցերեկային մրցանակի և շուտով լքել է շոուն, ըստ լուրերի, շոուի գլխավոր աստղ Սյուզան Լուչիի հետ կոնֆլիկտների պատճառով։ Շուտով գլխավոր դեր է ստացել The WB փոքրիկ հեռուստաալիքի «Բաֆֆի՝ վամպիրներին բնաջնջողը» դեռահասային սերիալում, որն էլ դարձել է նրա կարիերայի ամենամեծ ձեռքբերումը։ 2001 թվականին հեռուստատեսային սերիալում՝ դրամայում,  կնոջ լավագույն դերի համար առաջադրվել է «Ոսկե գլոբուս» մրցանակի։ «Բաֆֆի՝ վամպիրներին բնաջնջողը» հեռուստասերիալի նկարահանումների միջև ընկած ընդմիջումներում Գելարը հայտնվել է մի քանի երիտասարդական ֆիլմերում, որոնց թվում են եղել երկրորդ պլանի դերերը «Ես գիտեմ, թե ինչ էիք դուք անում անցյալ ամառ» և «Ճիչ 2» թրեյլերներում, որոնք թողարկվել են 1997 թվականին, և 1999 թվականին գլխավոր դերեր «Դաժան խաղեր» և «Պարզապես անզուգական է» մելոդրամաներում։ 2002 և 2004 թվականներին նկարահանվել է «Սկուբի-Դու» և «Սկուբի-Դու 2։ Հրեշներն ազատության մեջ» ֆիլմերում, որոնք մեծ առևտրային հաջողություններ են ունեցել (2002 թվականին «Սկուբի-Դու» ֆիլմը դարձել է 15-րդ ամենահաջողված ֆիլմը ամբողջ աշխարհում), այնուամենայնիվ որոշ բացասական արձագանքներ են ստացել քննադատների կողմից։ Նաև 2004 թվականին Սառա Միշել Գելարը նկարահանվել է «Անիծվածը» ֆիլմում, որը դարձել է վարձույթի հիթ և արժանացել քննադատների դրական արձագանքներին։ 2011 թվականին Գելարը վերադարձել է հեռուստատեսություն՝ գլխավոր դեր խաղալով «Նմանակ» հոգեբանական սերիալ-դրամայում, որտեղ նաև հանդես է եկել որպես պրոդյուսեր։ Շոուն ցածր վարկանիշների պատճառով փակվել է մեկ եթերաշրջանից հետո։ 2013 թվականին Գելարը նկարահանվել է «Խելագարները» սերիալի գլխավոր դերում։
Բացի նկարահանումներից, մասնակցել է նաև «Ռոբոցիպ» և «Աստղային պատերազմներ։ Ապստամբներ» անիմացիոն ֆիլմերի հերոսների հնչյունավորմանը։


== Անձնական կյանք ==

2002 թվականի սեպտեմբերի 1-ից ամուսնացած է դերասան Ֆրեդի Պրինցեմ կրտսերի հետ, ում հետ ծանոթացել է «Ես գիտեմ, թե ինչ էիք դուք անում անցյալ ամառ» ֆիլմի նկարահանումների ժամանակ։ Նրանք հանդիպել են իրենց հարսանիքից 2 տարի առաջ։ Նրանք նաև համատեղ դերեր են կատարել «Սկուբի-Դու» և «Սկուբի-Դու 2։ Հրեշներն ազատության մեջ» ֆիլմերում։ Զույգն ունի երկու երեխա՝ դուստրը՝ Շառլոթ Գրեյս Պրինցը և որդին՝ Ռոք Ջեյմս Պրինցը։


== Ֆիլմագրություն ==


=== Ֆիլմեր ===


=== Հեռուստատեսություն ===


== Ծանոթագրություններ ==